《题清洋院》
宋代·吴栻

潇洒堂中披晚襟，红蕉花里叶成阴。飘来无雨水长急，飞去有成山更深。

苔藓细痕缘巨石，藤萝密影挂疏林。上人莫作人间想，此地人间不可寻。

作者简介：建州瓯宁人，字顾道。神宗熙宁六年进士。累官知开封府，迁工、户二部侍郎。徽宗朝历知苏州、陈州、河中、成都府。除兵部侍郎，再知成都，改知郓州中山府。徽宗尝称其清谨循良。